ai4bharat/Pralekha huggingface dataset:
विज्ञान आणि तंत्रज्ञान मंत्रालय
कोटा येथील शेतकऱ्याने वर्षभर फळ देणारे आंब्याचे वाण विकसित केले
नवी दिल्ली, 5 एप्रिल 2021
श्रीकिशन सुमन  या राजस्थानातील कोटा येथील शेतकऱ्याने वर्षभर फळ देणारे आंब्याचे अभिनव असे वाण विकसित केले आहे, ज्याचे नाव सदाबहार आहे. हे वाण आंबा पिकावर येणाऱ्या बहुतांश विकारांचा प्रतिकार करते. हे फळ चवीला लंगडा या आंब्याच्या तुलनेत गोड असून याचे झाड ही नेहमीपेक्षा आकाराने खूपच लहान असल्याने परसबागेत, उच्च घनतेच्या बागेसाठी उपयुक्त आहे शिवाय ते काही वर्षे कुंडीतही वाढवता येते. याव्यतिरिक्त, फळाचा गर गडद नारिंगी असून चवीला गोड आहे आणि लगद्यामध्ये फायबरचे प्रमाण कमी असल्यामुळे ते इतर जातींपेक्षा वेगळे आहे.
गरीबीत जगत असलेल्या श्रीकिशन यांना फलोत्पादन आणि फळबागा व्यवस्थापनात रुची होती तर व्यवसायाने माळी असलेल्या त्यांच्या कुटुंबाचा भर गहू आणि भातपिकवण्यावर होता. गहू आणि भात यांसारख्या पिकांचे यश पाऊस, किडींचे हल्ले या सारख्या बाह्य घटकांवर अवलंबून आहे आणि यामुळे नफ्यावर परिणाम होतो हे त्यांना जाणवले.
त्यांनी कुटूंबाचे उत्पन्न वाढवण्यासाठी फुलांची लागवड केली, प्रथम गुलाबांच्या वेगवेगळ्या जाती वाढवल्या आणि बाजारात विकल्या. या बरोबरच त्यांनी आंबा पिकवायला सुरुवात केली.
2000 मध्ये, त्यांना आपल्या बागेत एक आंब्याचे झाड वाढलेले दिसले, त्याला गडद हिरव्या रंगाची पाने होती. हे झाड वर्षभर फुलल्याचे त्यांच्या लक्षात आले. हे गुणधर्म पाहिल्यावर त्यांनी त्यापासून पाच कलम तयार केले आणि त्यापासून हे वाण विकसित करण्यास त्यांना सुमारे पंधरा वर्षे लागली. कलम केलेल्या झाडांनी दुसऱ्या वर्षापासून फळ देण्यास सुरुवात केली असे त्याच्या लक्षात आले.
नॅशनल इनोव्हेशन फाउंडेशन ,या केंद्र सरकारच्या विज्ञान आणि तंत्रज्ञान विभागाच्या स्वायत्त संस्थेने या आंब्याच्या जातीचे नाविन्यपूर्ण गुणधर्म पडताळून पाहिले आहेत. एनआयएफने आयसीएआर - भारतीय फलोत्पादन संशोधन संस्था , बंगळुरू आणि एसकेएन कृषी विद्यापीठ, जॉबनेर , राजस्थान येथे चाचणी घेऊन त्याचे मूल्यांकन केले. प्रोटेक्शन ऑफ प्लांट वेरायटी अँड फार्मर्स राईट ऍक्ट आणि आयसीएआर-नॅशनल ब्युरो ऑफ प्लांट जेनेटिक रिसोर्सेस , नवी दिल्ली अंतर्गत याची नोंदणीची प्रक्रिया सुरू आहे. नवी दिल्लीतील राष्ट्रपती भवनातील मुगल गार्डनमध्ये नॅशनल इनोव्हेशन फाउंडेशनने ‘सदाबहार’ आंब्याचे झाड लावण्यात मदत केली आहे.
या सदाहरित वाणाच्या विकासासाठी, श्रीकिशन सुमन यांना एनआयएफचा 9 व्या राष्ट्रीय संशोधन आणि पारंपारिक ज्ञान पुरस्काराने गौरवण्यात आले आणि त्यानंतर इतर विविध मंचांवर त्यांना मान्यता मिळाली. श्रीकिशन सुमन यांना सन 2017- 2020 दरम्यान देशातून आणि परदेशातून सदाबहार आंब्याच्या 8000 हून अधिक ऑर्डर प्राप्त झाल्या. त्यांनी विविध राज्यातील शेतकऱ्यांना या आंब्याची 6,000 हून अधिक रोपे पुरवली आहेत.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 453
सांस्कृतिक मंत्रालय
स्वातंत्र्याच्या अमृत महोत्सवाच्या वर्षपूर्तीनिमित्त सांस्कृतिक मंत्रालयाकडून ‘अमृत काल का पहला साल’ सोहोळ्याचे आयोजन
सांस्कृतिक, पर्यटन आणि ईशान्य प्रांत विकास मंत्री जी. किशन रेड्डी करणार या सोहळ्याचे नेतृत्व
महिला नेतृत्वाला समर्पित अमर चित्र कथेची विशेष आवृत्ती होणार प्रकाशित
नवी दिल्ली, 10 मार्च 2022
केंद्र सरकारचा पुढाकार असलेल्या स्वातंत्र्याच्या अमृत महोत्सवाच्या वर्षपूर्तीनिमित्त सांस्कृतिक मंत्रालय 12 मार्च 2022 रोजी “अमृत काल का पहला साल” या सांस्कृतिक कार्यक्रमाचे आयोजन करत आहे. पंतप्रधान नरेंद्र मोदी यांनी 12 मार्च 2021 रोजी प्रगतशील स्वतंत्र भारत, सांस्कृतिकदृष्ट्या समृद्ध वारसा आणि भारताची कामगिरी साजरी करण्यासाठी स्वातंत्र्याचा अमृत महोत्सव उपक्रमाची सुरवात केली होती. हा उपक्रम स्वातंत्र्यलढ्यात योगदान देणाऱ्या स्वातंत्र्यसैनिकांनाही एक अभिवादन आहे. स्वातंत्र्याचा अमृत महोत्सव देशाच्या कानाकोपऱ्यातील लोकांना एकत्र आणण्यासाठी आणि आत्मनिर्भर भारताच्या भावनेने मार्गदर्शित भारत 2.0 साजरा करण्याच्या दृष्टीकोनातून साजरा केला जात आहे.
अमृत महोत्सवाच्या वर्षपूर्तीनिमित्त सेंट्रल पार्क, कॅनॉट प्लेस, नवी दिल्ली येथे सांस्कृतिक सोहोळ्याचे आयोजन करण्यात आले आहे आणि पर्यटन, सांस्कृतिक आणि ईशान्य प्रांत विकास मंत्री जी. किशन रेड्डी आणि परराष्ट्र व्यवहार आणि सांस्कृतिक राज्यमंत्री मीनाक्षी लेखी हे कार्यक्रमाला प्रमुख पाहुणे म्हणून उपस्थित असतील. या कार्यक्रमात महिला नेतृत्वाला  समर्पित ‘अमर चित्र कथा’ या विशेष आवृत्तीचे प्रकाशन होणार आहे. त्यानंतर स्वातंत्र्याच्या अमृत महोत्सवाचा एक वर्षाचा प्रवास मल्टीमीडिया सादरीकरणाद्वारे कथन करण्यात येणार आहे. शहीदांना डिजिटल श्रद्धांजली - "डिजिटल ज्योत" देखील उत्सवाचा एक भाग म्हणून प्रज्वलित केली जाईल. संध्याकाळी प्रसिद्ध कवी आणि कलाकार कुमार विश्वास आणि सुनील ग्रोव्हर, ध्वनी भानुशाली, अरमान मलिक आणि आरजे मलिष्का या कलाकारांचे प्रत्यक्ष सादरीकरण असेल.
विविध ठिकाणी आयोजित कार्यक्रम आणि उपक्रमांना, प्रत्यक्ष आणि आभासी अशा दोन्ही माध्यमातून देशभरातील लोकांचा अभूतपूर्व प्रतिसाद आणि सहभाग मिळाला आहे. 12 मार्च 2021 रोजी सुरू झालेल्या भारताच्या स्वातंत्र्याच्या 75 वर्षांची 75 आठवड्यांची उलट मोजणी 15 ऑगस्ट 2023 रोजी संपेल.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
पंतप्रधान कार्यालय
एम्समधल्या महत्वाच्या प्रकल्पांचे पंतप्रधानांच्या हस्ते भूमीपूजन
नवी दिल्ली, 28 जून 2018
पंतप्रधान नरेंद्र मोदी उद्या नवी दिल्लीतल्या एम्स अर्थात अखिल भारतीय आर्युविज्ञान संस्थेला भेट देणार आहेत.
एम्समध्ये ज्येष्ठ नागरिकांना मल्टी स्पेशॅलिटी आरोग्य सुविधा पुरवणाऱ्या राष्ट्रीय केंद्राचे भूमीपूजन पंतप्रधान करणार आहेत. या केंद्रात जनरल वॉर्डमध्ये 200 खाटा असतील.
याच कार्यक्रमादरम्यान पंतप्रधान सफदरजंग रुग्णालयातल्या 500 खाटांच्या नव्या आपात्कालीन कक्षाचे, एम्समधल्या पॉवर ग्रीड विश्राम सदन आणि एम्स, अन्सारी नगर आणि ट्रॉमा सेंटरला जोडणाऱ्या बोगद्याचे लोकार्पण पंतप्रधानांच्या हस्ते होणार आहे.
B.Gokhale/N.Chitale/P.Malandkar
(Visitor Counter : 78
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 204.84 cr Total Vaccine doses  have been administered so far under Nationwide Vaccination Drive
- 23,49,651 doses administered in last 24 hours
- India's Active caseload currently stands at 1,37,057
- Active cases stand at 0.31%
- Recovery Rate currently at 98.49%
- 19,823 recoveries in the last 24 hours increases Total Recoveries to
- 4,34,03,610
- 17,135 new cases recorded in the last 24 hours
- Daily positivity rate 
- Weekly Positivity Rate 
- 87.63 cr Total Tests conducted so far; 4,64,919 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 3 ऑगस्ट 2022
आरोग्य मंत्रालयाची कोविड-19 घडामोडींवरील माहिती
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्याप्तीने 204.84 कोटीहून  अधिक मात्रांचा टप्पा पार केला आहे आणि हे 2,71,69,995 सत्रांमधून साध्य झाले आहे. 12 ते14 वर्षे वयोगटातील किशोरांसाठी कोविड प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.91 कोटी  पौगंडावस्थेतील मुलांना कोविड-19 ची पहिली मात्रा देण्यात आली. त्याचप्रमाणे, 18 ते 59 वयोगटातील नागरिकांना कोविड-19 ची वर्धित मात्रा देण्यास 10 एप्रिल 2022 रोजी सुरूवात झाली.
भारतातील उपचाराधीन रूग्णांची संख्या सध्या1,37,057 इतकी आहे. देशातील एकूण पॉझिटिव्ह संख्येच्या तुलनेत उपचाराधीन रूग्णांची टक्केवारी 0.31 टक्के इतकी आहे. परिणामी, भारतातील कोविडमुक्त होण्याचा दर 98.49 टक्के इतका आहे. गेल्या 24 तासांत, 19,823 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,34,03,610 इतकी आहे.
गेल्या 24 तासांत, 17,135 नवीन कोविड रूग्णांची नोंद झाली आहे.
गेल्या 24 तासांत, 4,64,919 कोविड चाचण्या घेण्यात आल्या. भारताने आतापर्यंत 87.63 कोटी  एकूण चाचण्या घेतल्या आहेत. साप्ताहिक पॉझिटिव्हिटी दर सध्या 4.67 टक्के इतका आहे. तर दैनंदिन पॉझिटिव्हिटी दर 3.69 टक्के इतका नोंदवला गेला आहे.
इतर अपडेट्स :
महत्त्वाचे ट्विट्सS.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
संरक्षण मंत्रालय
इंडोनेशियातील सांगा बुआना ट्रेनिंग एरिया, कारवांग येथे भारतीय सैन्याच्या विशेष दलाचा इंडोनेशियाच्या विशेष सैन्य दलासोबत संयुक्त सैन्य सराव 'गरुड शक्ती' सुरू
नवी दिल्ली, 23 नोव्हेंबर 2022
लष्करी विनिमय कार्यक्रमांचा एक भाग म्हणून, भारतीय विशेष दलाच्या तुकड्या सध्या इंडोनेशियातील सांगा बुआना प्रशिक्षण क्षेत्र, करावांग, इंडोनेशिया येथे इंडोनेशियाच्या विशेष दलासोबत 'गरुड शक्ती' या द्विपक्षीय संयुक्त प्रशिक्षण सरावात व्यस्त आहेत. 'गरुड शक्ती' या शीर्षकाखाली द्विपक्षीय लष्करी सराव मालिकेची ही आठवी आवृत्ती आहे.
21 नोव्हेंबर 2022 रोजी सुरू झालेल्या या सरावाचा मुख्य उद्देश दोन्ही सैन्याच्या विशेष दलांमधील समज, सहकार्य आणि परस्पर कार्यक्षमता वाढवणे हा आहे. या संयुक्त सरावामध्ये विशेष सैन्याची कौशल्ये विकसित करण्यासाठी अभिमुखता, शस्त्रास्त्रे, उपकरणे, नवकल्पना, रणनीती, तंत्र आणि कार्यपद्धती आणि हाती घेतलेल्या विविध मोहीमातून शिकलेले धडे, जंगलातील विशेष सैन्याच्या मोहीमा, दहशतवादी तळांवर हल्ले तसेच लष्करी सहकार्याला चालना देण्यासाठी दोन्ही देशांच्या जीवनशैली आणि संस्कृती बाबत अंतर्दृष्टी प्राप्त करण्याव्यतिरिक्त मूलभूत आणि आगाऊ विशेष सैन्य कौशल्ये एकत्रित करणारा प्रमाणीकरण सराव यावरील माहितीची देवाणघेवाण केली जाणार आहे. या संयुक्त प्रशिक्षणामध्ये शारीरिक तंदुरुस्ती, रणनीतिक खेळ कवायती, तंत्रे आणि कार्यपद्धती यावरही भर दिला जाईल. यासाठी 13 दिवसांचा सर्वसमावेशक प्रशिक्षण कार्यक्रम तयार करण्यात आला आहे. या सराव शिबीराची सांगता 48 तासांच्या वैधता सराव सत्राने होईल.
या संयुक्त सरावामुळे दोन्ही सैन्यांना एकमेकांना अधिक चांगल्या प्रकारे जाणून घेता घेईल तसेच दहशतवादी विरोधी कारवाया, प्रादेशिक सुरक्षा मोहीम आणि आंतरराष्ट्रीय वातावरणात शांतता राखण्यात येणाऱ्या आव्हानांचा मुकाबला करण्यासाठी आपले विस्तृत आणि लढाऊ अनुभव सामायिक करतील. हा सराव दोन्ही देशांमधील सौहार्दपूर्ण संबंध वृद्धिंगत करण्यासाठी आणि प्रादेशिक सुरक्षा सुनिश्चित करण्याच्या दिशेने आणखी एक महत्त्वाचा टप्पा आहे.
S.Tupe/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 168
मत्स्योत्पादन, पशुविकास आणि दुग्धविकास मंत्रालय
भारत सरकार साजरा करत आहे "हर घर तिरंगा" कार्यक्रम
गुजरातमधील राष्ट्रीय मीठ सत्याग्रह स्मारकावर पुरुषोत्तम रुपाला यांनी फडकावला राष्ट्रध्वज
देशभरात 400 प्रसिद्ध स्थळांवर स्वातंत्र्याच्या अमृत महोत्सवाचा भाग म्हणून कार्यक्रमांचे आयोजन
नवी दिल्ली, 12 ऑगस्ट 2022
11 ऑगस्ट ते 15 ऑगस्ट 2022 या कालावधीत भारत सरकार "हरघर तिरंगा" हा कार्यक्रम साजरा करत आहे. स्वातंत्र्याच्या अमृतमहोत्सवी वर्षाच्या अंतर्गत, पंतप्रधान नरेंद्र मोदी यांच्या नेतृत्वाखाली भारत सरकार देशभरातील 400 प्रसिद्ध स्थळांवर हा कार्यक्रम साजरा करत आहे.
राष्ट्रीय डेअरी विकास मंडळ , गुजरात सहकारी दुग्ध विपणन संघ  आणि वलसाड जिल्हा सहकारी दूध उत्पादक संघ मर्यादित यांच्या सहकार्याने पशुसंवर्धन आणि दुग्धव्यवसाय विभाग, मत्स्यपालन, पशुसंवर्धन आणि दुग्धव्यवसाय मंत्रालय, भारत सरकार तर्फे 12 ऑगस्ट 2022 रोजी हर घर तिरंगा कार्यक्रम राष्ट्रीय मीठ सत्याग्रह स्मारक, दांडी, नवसारी, गुजरात येथे साजरा केला केला.
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री पुरुषोत्तम रुपाला यांची प्रमुख पाहुणे म्हणून या कार्यक्रमाला उपस्थिती होती. विविध क्षेत्रातील इतर मान्यवर सुद्धा या कार्यक्रमास उपस्थित होते.
राष्ट्रीय मीठ सत्याग्रह स्मारक, दांडी, गुजरात येथे पुरुषोत्तम रुपाला यांनी राष्ट्रध्वज फडकावला. यावेळी शहिदांच्या आणि स्वातंत्र्य सैनिकांच्या कुटुंबीयांचा सत्कार देखील करण्यात आला. याप्रसंगी त्यांनी लोकांना "हर घर तिरंगा" मोहिमेत सक्रियपणे सहभागी होण्यासाठी प्रेरित केले.
हा कार्यक्रम यशस्वी करण्यासाठी गुजरात सरकारने मोठ्या उत्साहाने प्रशासकीय आणि लॉजिस्टिक्स पाठबळ उपलब्ध करून दिले.
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 239
पंतप्रधान कार्यालय
कॅनडातील इन्व्हेस्ट इंडिया परिषदेला पंतप्रधान संबोधित करणार
पंतप्रधान नरेंद्र मोदी आज कॅनडात होणाऱ्या इन्व्हेस्ट इंडिया परिषदेला संबोधित करणार आहेत. भारतीय वेळेनुसार संध्याकाळी साडे सहा वाजता पंतप्रधानांचे भाषण होईल.
कॅनडातील उद्योग क्षेत्राला भारतात गुंतवणूक करण्याच्या संधी प्रदान करणे तसेच भारताला गुंतवणुकीचे केंद्र बनवणे हे या व्यासपीठाचे उद्दिष्ट आहे.
या परिषदेला, बँक आणि गुंतवणूक निधी क्षेत्रातील प्रतिनिधी तसेच विमान वाहतूक, इलेक्ट्रॉनिक्स आणि उत्पादन, कन्सल्टंट फर्म्स, विद्यापीठ आदी क्षेत्रातील कंपन्या देखील सहभागी होणार आहेत.
U.Ujgare/S.Tupe/P.Kor
कंपनी व्यवहार मंत्रालय
एमसीएने लघु आकाराच्या कंपन्यांच्या पेडअप भांडवल मर्यादेत सुधारणा केली
व्यवसाय करण्यातील सुलभता अधिक वाढविण्यासाठी तसेच त्यांच्यावरील नियमन ताण कमी करण्यासाठी अलीकडेच ही सुधारणा करण्यात आली
नवी दिल्ली 16 सप्टेंबर 2022
एमसीए अर्थात केंद्रीय कॉर्पोरेट व्यवहार मंत्रालयाने अलीकडच्या काळात कॉर्पोरेट उद्योगांना व्यवसाय करणे अधिक सोपे व्हावे आणि एकूण जगण्यात अधिक सुलभता यावी या उद्देशाने अनेक उपाययोजना हाती घेतल्या आहेत. त्यामध्ये, कंपनी कायदा 2013 आणि एलएलपी कायदा 2008 मधील विविध तरतुदींचे निर्गुन्हेगारीकरण करणे, एक सदस्यीय कंपन्यांचा प्रोत्साहनपर योजनांमध्ये समावेश करणे इत्यादी तरतुदींचा समावेश आहे. यापूर्वीच्या काळात असलेली कंपनी कायदा 2013 अंतर्गत “लहान कंपन्यां”ची व्याख्या बदलण्यात आली असून, आधी त्यांचे पेडअप भांडवल “50 लाख रुपयांहून अधिक नाही” असे होते त्यात सुधारणा करून यापुढे ज्यांचे भांडवल “2 कोटी रुपयांहून अधिक नाही” अशा कंपन्या तसेच ज्यांची उलाढाल “2 कोटी रुपयांहून अधिक नाही” अशा मर्यादेत वाढ करून,ज्यांची उलाढाल “20 कोटी रुपयांहून अधिक नाही” त्या “लहान कंपन्या” अशी सुधारणा करण्यात आली होती. ही व्याख्या बदलत, आता, त्यामध्ये अधिक सुधारणा करून, आता पेडअप भांडवलची मर्यादा “2 कोटी रुपयांहून अधिक नाही” वरून”4 कोटी रुपयांहून अधिक नाही” अशी वाढविण्यात आली असून, ज्यांची उलाढाल “20 कोटी रुपयांहून अधिक नाही” ऐवजी “40 कोटी रुपयांहून अधिक नाही” अशा कंपन्यांना “लहान कंपन्या” समजण्यात येणार आहे.
लहान कंपन्या काही लाख लोकांच्या उद्योजकीय आकांक्षा तसेच नवोन्मेष विषयक क्षमतांचे प्रतिनिधित्व करतात आणि देशाचा विकास तसेच रोजगार निर्मिती यामध्ये लक्षणीय योगदान देतात. अशा कंपन्यांवरील नियमन ताण कमी करण्यासह या कायद्याची मर्यादा घातलेल्या कंपन्यांना उद्योग करण्यासाठी अधिक अनुकूल वातावरण निर्मिती करणाऱ्या उपाययोजना हाती घेण्यासाठी केंद्र सरकार नेहमीच वचनबद्ध आहे.
लहान कंपन्यांच्या व्याख्येत सुधारणा केल्यामुळे नियमांचा जाच कमी होऊन या कंपन्यांना खालील फायदे झाले आहेत:
- आर्थिक विवरणाचा भाग म्हणून आता रोख रकमेच्या स्वीकाराबाबत निवेदन देण्याची गरज नाही.
- वार्षिक कर विवरणपत्रे तयार करणे आणि सरकारला सादर करण्याचा फायदा घेता येणार.
- लेखापरीक्षकांमध्ये करावे लागणारे अनिवार्य बदल आता करणे अनावश्यक.
- लहान कंपनीच्या लेखापरीक्षकाला आता पुरेशा अंतर्गत आर्थिक नियंत्रणाबाबत आणि लेखापरीक्षकाच्या अहवालातील त्याच्या कार्यकारी परिणामकारकतेबाबत अहवाल सादर करावा लागणार नाही.
- एका वर्षात संचालक मंडळाच्या केवळ दोन बैठका घ्याव्या लागणार.
- कंपनीच्या वार्षिक कर विवरणपत्रावर कंपनी सचिवाची स्वाक्षरी अधिकृत समजण्यात येईल, आणि ज्या कंपनीत सचिवपद नसेल अशा वेळी कंपनीच्या संचालकाला विवरणपत्रावर स्वाक्षरी करावी लागेल.
- लहान कंपन्यांना आता काही व्यवहारांमध्ये कमी दंड भरावा लागेल.
केंद्रीय कॉर्पोरेट व्यवहार मंत्रालयाने या संदर्भात जारी केलेली अधिसूचना मंत्रालयाच्या संकेतस्थळावर उपलब्ध आहे, ती मिळविण्यासाठी कृपया पुढील लिंकवर क्लिक करा
https://www.mca.gov.in/bin/dms/getdocument?mds=tiMs9IFJ8xuPm%252B%252Foxc6fUw%253D%253D&type=open
अधिसूचना वाचण्यासाठी कृपया येथे क्लिक करा Small Companies Notification
ग्रामीण विकास मंत्रालय
‘राष्ट्रीय ग्रामीण विकास अभियाना’च्या नावाखाली सुरू असलेल्या फसव्या भर्ती प्रक्रियेपासून जनतेने सावधगिरी बाळगण्याचे केंद्रीय ग्रामविकास मंत्रालयाचे जनतेला आवाहन
नवी दिल्ली, 15 जुलै 2022
केंद्रीय ग्रामविकास मंत्रालयाने, मंत्रालयाच्या नावाचा हेतुपुरस्सर वापर करून भर्ती प्रक्रिया राबवीत असलेल्या एका बनावट संस्थेच्या दाव्यांकडे जनतेचे लक्ष वेधले आहे.
आपले कार्यालय राष्ट्रीय ग्रामीण उपजीविका अभियान , एनडीसीसी-II,7 वा मजला, जयसिंग रोड, नवी दिल्ली येथे आहे आणि परिचालनाचा पर्यायी पत्ता 12, लोधी रोड, 110003 येथे असून संपर्क क्रमांक 8375999665 आहे असा दावा राष्ट्रीय ग्रामीण विकास अभियान-एनआरडीएम या संस्थेने केला आहे. भारत सरकारच्या ग्रामविकास मंत्रालयाच्या अखत्यारीत कार्यरत असल्याचा या संस्थेचा दावा चुकीचा असून या संस्थेचा मंत्रालयाशी काहीही संबंध नाही, असे मंत्रालयाने स्पष्ट केले आहे.
राष्ट्रीय ग्रामीण विकास अभियान- एनआरडीएम या संस्थेने केंद्रीय ग्रामविकास मंत्रालयाच्या आणि/किंवा त्यांच्या अधिकाऱ्यांच्या नावाचा हेतुपुरस्सर वापर करून नेमणुकीसंदर्भात केलेले व्यवहार फसवणूक करणारे आहेत आणि सरकारने हे दावे फेटाळले आहेत . त्यामुळे अशा प्रकारच्या प्रक्रियेपासून सामान्य जनतेने सावध राहावे असे आवाहन करण्यात येत आहे.
केंद्रीय ग्रामविकास मंत्रालय भर्ती प्रक्रियेच्या कोणत्याही टप्प्यावर अर्जदारांकडून कुठल्याही प्रकारचे शुल्क अथवा इतर कोणतेही शुल्क आकारत नाही तसेच अर्जदारांकडून त्यांच्या बँक खात्याच्या माहिती मागवत नाही याची कृपया सर्वांनी नोंद घ्यावी.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
संसदेत कृषी विधेयके मंजूर झाल्याबद्दल पंतप्रधानांकडून शेतकऱ्यांचे अभिनंदन
संसदेत कृषी विधेयके मंजूर झाल्याबद्दल पंतप्रधान नरेंद्र मोदी यांनी शेतकऱ्यांचे अभिनंदन केले आहे. देशातील कृषीक्षेत्राच्या इतिहासातील हा आमूलाग्र बदल घडवणारा महत्वाचा क्षण असल्याची प्रतिक्रिया पंतप्रधानांनी दिली आहे.
या विषयावर केलेल्या अनेक ट्वीटमध्ये, पंतप्रधान मोदी म्हणजे की आजचा दिवस, ‘ देशातील कृषी क्षेत्राच्या इतिहासाला महत्वाचे वळण देणारा क्षण आहे! ही महत्वाची विधेयके संसदेत मंजूर झाल्याबद्दल, देशातील सर्व कष्टकरी शेतकऱ्यांचे अभिनंदन ! या विधेयकांमुळे कृषी क्षेत्रात आमूलाग्र परिवर्तन होईल, त्याशिवाय, शेतकरीही कोट्यवधीने सक्षम होतील.
गेल्या अनेक दशकांपासून भारतीय शेतकरी विविध जाचक बंधनांमध्ये अडकला होता, दलालांकडून नाडला जात होता. मात्र, आज संसदेने मंजूर केलेल्या विधेयकांमुळे शेतकरी बांधव या बंधनांतून आणि जाचातून मुक्त झाला आहे. या विधेयकांमुळे शेतकरी अधिक सक्षम होईल आणि त्याचे उत्पन्न दुप्पट होण्यास मदत होईल, तसेच त्यांच्या आयुष्यात निश्चित समृद्धी येईल.
आपल्या कृषीक्षेत्राला, शेतकऱ्यांचे कष्ट कमी करणारे नवे तंत्रज्ञान आत्मसात करण्याची आज नितांत गरज आहे. म्हणूनच, हे विधेयक संमत झाल्यामुळे आपल्या शेतकऱ्यांना नवे तंत्रज्ञान सहज उपलब्ध होईल ज्यातून उत्पादनवाढीला मदत मिळेल. हे अत्यंत स्वागतार्ह पाऊल आहे.
मी हे आधीही सांगितलं आहे, आज पुन्हा एकदा सांगतो.:
किमान हमीभावाची व्यवस्था पुढेही सुरु राहील. सरकारची कृषीमाल खरेदी करण्याची प्रक्रिया पुढे सुरु राहील. आम्ही इथे आमच्या शेतकऱ्यांची सेवा करण्यासाठी आहोत. त्यांचे कल्याण व्हावे, यासाठी आम्ही शक्य असतील ते सर्व प्रयत्न करु आणि शेतकऱ्यांच्या पुढच्या पिढ्यांसाठीही एक उत्तम आयुष्य असेल हे सुनिश्चित करु.”
A watershed moment in the history of Indian agriculture! Congratulations to our hardworking farmers on the passage of key bills in Parliament, which will ensure a complete transformation of the agriculture sector as well as empower crores of farmers.
— Narendra Modi  September 20, 2020
For decades, the Indian farmer was bound by various constraints and bullied by middlemen. The bills passed by Parliament liberate the farmers from such adversities. These bills will add impetus to the efforts to double income of farmers and ensure greater prosperity for them.
— Narendra Modi  September 20, 2020
Our agriculture sector is in desperate need of latest technology that assists the industrious farmers. Now, with the passage of the bills, our farmers will have easier access to futuristic technology that will boost production and yield better results. This is a welcome step.
— Narendra Modi  September 20, 2020
I said it earlier and I say it once again:
— Narendra Modi  September 20, 2020
System of MSP will remain.
Government procurement will continue.
We are here to serve our farmers. We will do everything possible to support them and ensure a better life for their coming generations.
पंतप्रधान कार्यालय
उस्ताद बिस्मिल्ला खान युवा पुरस्कार विजेत्यांचे पंतप्रधानांनी केले अभिनंदन.
पंतप्रधान नरेंद्र मोदी यांनी उस्ताद बिस्मिल्ला खान युवा पुरस्काराने सन्मानित झालेल्या प्रतिभावंत तरुणांचे अभिनंदन केले आहे.
संगीत नाटक अकादमीच्या ट्विटला प्रतिसादात्मक उत्तर देताना पंतप्रधान म्हणाले;
"उस्ताद बिस्मिल्ला खाँ युवा पुरस्काराने सन्मानित झालेल्या प्रतिभावान तरुणांचे अभिनंदन. त्यांच्या भावी वाटचालीसाठी शुभेच्छा. भविष्य काळात ते भारतीय संस्कृती आणि भारतीय संगीताची लोकप्रियता वृध्दिंगत करत राहोत."
वाणिज्य आणि उदयोग मंत्रालय
ऑगस्ट 2020 या महिन्यासाठी घाऊक किमतीवर आधारित निर्देशांक
उद्योग आणि अंतर्गत व्यापार प्रोत्साहन विभाग,आर्थिक सल्लागार कार्यालयाने भारतातल्या घाऊक किमतीवर आधारित ऑगस्ट 2020  तर जून 2020 साठी अंतिम निर्देशांक प्रसिध्द केला आहे. घाऊक किंमत निर्देशांकाची तात्पुरत्या स्वरूपातली आकडेवारी दर महिन्याच्या 14 तारखेला किंवा कामकाजाच्या पुढच्या दिवशी, संदर्भ महिन्याच्या दोन आठवड्याच्या अंतराने जारी केली जाते. 10 आठवड्यानंतर अंतिम निर्देशांक निश्चित केला जातो आणि त्यानंतर अंतिम आकडेवारी जारी करण्यात येते.
चलनवाढ
मासिक घाऊक किंमत निर्देशांकावर आधारित चलन वाढीचा ऑगस्ट 2020 महिन्यासाठीचा दर  आहे. या आधीच्या वर्षात याच महिन्यात हा दर 1.17% होता.
|
|
WPI based Indices and Annual Rate of Inflation|
|
All Commodities/Major Groups
|
|
Weight 
|
|
Jun-20 
|
|
Jul-20 
|
|
Aug-20 
|
|
Index
|
|
Inflation
|
|
Index
|
|
Inflation
|
|
Index
|
|
Inflation
|
|
ALL COMMODITIES
|
|
100.0
|
|
119.3
|
|
-1.81
|
|
120.6
|
|
-0.58
|
|
121.7
|
|
0.16
|
|
I PRIMARY ARTICLES
|
|
22.6
|
|
140.9
|
|
-0.07
|
|
143.7
|
|
0.63
|
|
146.3
|
|
1.60
|
|
II FUEL & POWER
|
|
13.2
|
|
85.6
|
|
-16.24
|
|
90.7
|
|
-9.84
|
|
91.4
|
|
-9.68
|
|
III MANUFACTURED PRODUCTS
|
|
64.2
|
|
118.6
|
|
0.08
|
|
118.6
|
|
0.51
|
|
119.3
|
|
1.27
|
|
FOOD INDEX
|
|
24.4
|
|
148.7
|
|
3.12
|
|
152.0
|
|
4.32
|
|
153.3
|
|
4.07
सूचना- ऑगस्ट 2020 साठीचा घाऊक किंमत निर्देशांक 76 टक्के भारीत प्रतिसाद दरावर संकलित करण्यात आला आहे, तर जून 2020 साठी अंतिम निर्देशांक 88 % वर आधारित आहे. घाऊक किमत निर्देशांकांच्या तात्पुरत्या आकडेवारीचा यासंदर्भातल्या अंतिम आढावा धोरणानुसार आढावा घेतला जाईल. देशभरातल्या निवडक संस्थात्मक स्त्रोत आणि औद्योगिक आस्थापने यामधून किमतीविषयीची आकडेवारी राष्ट्रीय माहिती केंद्राकडून देखभाल करण्यात येत असलेल्या वेब आधारित पोर्टल द्वारे ऑनलाईन घेण्यात आली आहे.
U.Ujgare/N.Chitale/P.Kor
विज्ञान आणि तंत्रज्ञान मंत्रालय
केंद्रीय मंत्री जितेंद्र सिंह आज सहा दिवसांच्या लंडन दौऱ्यासाठी रवाना, ब्रिटनच्या मंत्र्यांच्या भेटीगाठी, तसेच भारतीय समुदायाच्या लोकांशी संवाद आणि स्टार्ट अप उद्योजक आणि अभ्यासकांशी चर्चा करणार
नवी दिल्ली, 25 एप्रिल 2023
केंद्रीय विज्ञान आणि तंत्रज्ञान, पृथ्वी विज्ञान, पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अंतराळ आणि अणुऊर्जा मंत्रालय, राज्यमंत्री  डॉ. जितेंद्र सिंह यांच्या नेतृत्वाखाली एक उच्चस्तरीय भारतीय शिष्टमंडळ सहा दिवसांच्या लंडन दौऱ्यावर रवाना झाले आहे. या दौऱ्यात डॉ. सिंह, ब्रिटन सरकारमधील त्यांच्या समकक्ष मंत्र्यांशी चर्चा करतील. तसेच लंडनमधील भारतीय समुदायाशी ते संवाद साधतील. त्याशिवाय स्टार्टअप्स उद्योग आणि अभ्यासकांशीही ते चर्चा करतील.
इंग्लंडमध्ये  ऋषि सुनक यांच्या नेतृत्वाखाली, नवं सरकार नियुक्त झाल्यानंतरचा डॉ. सिंह यांचा हा पहिलाच लंडन दौरा असल्याने, तो विशेष महत्वाचा ठरणार आहे.
या दौऱ्यात, डॉ. सिंह इंग्लंडचे विज्ञान, संशोधन आणि नवोन्मेष मंत्री, जॉर्ज विल्यम फ्रीमन, मध्य पूर्व, उत्तर आफ्रिका, दक्षिण आशिया आणि संयुक्त राष्ट्र, कॉमनवेल्थ अँड डेव्हलपमेंट ऑफिस अशा भागांचे परराष्ट्र व्यवहार मंत्री लॉर्ड अहमद यांची भेट घेतील. तसेच, उद्योजकांच्या बैठकींमध्ये, रोल्स रॉइस उद्योगसमुहाच्या प्रमुखांसह, ऑटोमोबाईल कंपन्यांच्या उद्योगप्रमुखांची ते भेट घेतील. तसेच इंग्लंडच्या विज्ञान नवोन्मेष परिषदेसोबतही त्यांची एक महत्वाची बैठक होईल.
डॉ जितेंद्र सिंग ऑक्सफर्ड, युनिव्हर्सिटी ऑफ सरी, इम्पीरियल कॉलेज लंडन आणि केंब्रिज युनिव्हर्सिटी या शैक्षणिक संस्थांनाही भेट देतील. सॅटेलाइट ऍप्लिकेशन्स कॅटपल्ट, रदरफोर्ड ऍपलटन लॅब्स आणि सायन्स म्युझियम या प्रमुख वैज्ञानिक केंद्रांनाही ते भेट देणार आहेत.
त्याशिवाय, आपल्या सहा दिवसांच्या दौऱ्यात, डॉ. सिंह लंडनमधील भारतीय समुदायाची भेट घेऊन त्यांच्याशी संवाद साधतील तसेच तिथे राहणाऱ्या, भारतीय विद्यार्थ्यांचीही ते भेट घेतील. त्यावेळी, भारत आणि इंग्लंडच्या विद्यार्थ्यांनी संयुक्तरित्या तयार केलेले संशोधन प्रकल्पही ते बघतील.
तसेच डॉ. सिंह इंग्लंडमधल्या प्रसारमाध्यम प्रतिनिधींशीही संवाद साधतील. यात विज्ञानविषयक वार्तांकन करणारे पत्रकार तसेच, इतर भारतीय प्रसारमाध्यमंच्या इंग्लंडमधील प्रतिनिधी पत्रकारांचाही समावेश असेल.
इंग्लंड सरकारच्या मुख्य वैज्ञानिक सल्लागार, डेम अँजेला मॅक्लीन आणि FDCO मुख्य शास्त्रज्ञ, शार्लोट वॉट्स यांच्यासोबतही डॉ. सिंह यांची चर्चा होणार आहे.
28 एप्रिल रोजी, डॉ. जितेंद्र सिंह, भारत सरकार तर्फे, इंग्लंडचे सर्वोच्च नेते आणि शिक्षणतज्ज्ञ, रॉयल सोसायटी फेलो, उद्योजक आणि बुद्धिजीवी यांच्यासाठी मेजवानीचे आयोजन करतील.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82